
Modelu di Pulítika di Lei PROTECT
Interason ku Ajentis di Aplikason di Lei ki ta Atua na Aplikason di Lei Sivil

Na Skolas Públikus di [Nomi], nu ta rekonhese inportânsia pa tudu alunu ser konxedu y valorizadu, y nu ta promove un ambienti di aprendizajen siguru, inkluzivu y akolhedor pa tudu alunu. Tudu nos alunu ten direitu a un idukason públiku gratuitu, sen inporta rasa, kor, seksu, identidadi di jéneru, relijion, orijen nasional, situason di imigrason ô di sidadania, difisiênsia, ô orientason seksual.
Na dia 5 di agostu di 2026, Guvernanti Maura Healey sina lei PROTECT Act. Gosi é lei na Massachusetts ma, ixsétu óras ki izijidu pa lei stadual ô federal ô óras ki izijidu pa Commonwealth ô ses sub-divizons pa administra un prugrama di apoiadu ô finansiadu pa stadu ô pa guvernu federal, prizons sivil pa aplikason di lei sivil, inkluindu aplikason di lei federal di imigrason, ka é permitidu na resintu skolar duranti óras di funsionamentu skolar, períodus di dexa y buska alunus, prugramason antis y dipôs di óras di aula y iventus patrusinadu pa skola sen un Mandatu Judisial ô Órden Judisial.  
Superintendenti/Diretor Izekutivu deve inplementa imediatamenti kes prusedimentu di Lei PROTECT, di akordu ku Modelu di Prusedimentus ki sta anexadu a es Modelu di Pulítika y ku Orientason pa Skolas di K-12 Rilasionadu ku Interason ku Aplikason di Lei Sivil emitidu pa Gabineti di Guvernanti, Gabineti Izekutivu di Idukason y Dipartamentu di Idukason Elementar y Sikundáriu na dia 21 di agostu di 2026. Kes prusedimentu ta promove skolas siguru y asesível pa alunus, funsionárius y rezidentis.
Kes prusedimentu deve ser inplementadu, sempri ki aplikável, en alinhamentu ku Planus di Operasons di Emerjênsia di Distritu, Planus di Rusposta a Emerjênsias di Saúdi Médiku y Komportamental, y Memorandu di Entendimentu di Ajenti di Siguransa Skolar (School Resource Officer).
Kes prusedimentu deve inklui:
(i) Prusedimentus pa identifika y dezigna un administrador sénior na kada gabineti di superintendenti di distritu ô gabineti di diretor izekutivu, konformi kazu, pa sirvi komu psoa risponsável pa ten kontatu prinsipal ku ajentis di aplikason di lei ki ta atua na aplikason di lei sivil pa sistema skolar y komu pontu di kontatu sentral pa skolas sobri interasons ku aplikason di lei sivil;
(ii) Prusedimentus pa identifika y dezigna un administrador sénior na kada skola pa sirvi komu psoas risponsável pa ten kontatu prinsipal ku ajentis di aplikason di lei ki ta atua na aplikason di lei sivil ki ta txiga na lokal na skola ô ki ta pidi informason sobri alunus, funsionárius ô otus psoa ligadu a skola;
(iii) Prusedimentus pa kontata prokurador di distritu skolar;
(iv) Prusedimentus pa kontata administrador sénior na skola y gabineti di superintendenti di distritu/diretor izekutivu na kazu ki ajentis di aplikason di lei ki ta atua na aplikason di lei sivil txiga na resintu skolar ô pidi informason sobri alunus, funsionárius ô otus psoa ligadu a skola;
(v) Prusedimentus pa dokumenta tudu interason ku ajentis di aplikason di lei ki ta atua na aplikason di lei sivil duranti ki es sta na resintu skolar;
(vi) Prusedimentus pa notifika pais ô inkaregadu di idukason di un alunu, ô alunu diretamenti si el ten 18 anu ô más ô si el é emansipadu, na kazu ki un ajenti di aplikason di lei ki ta atua na aplikason di lei sivil pidi asésu a un alunu ô a informason di un alunu pa kualker finalidadi di aplikason di lei sivil;
(vii) Prusedimentus dipôs di konfirmason di prezénsa di ajentis di aplikason di lei ki ta atua na aplikason di lei sivil na resintu skolar, inkluindu notifikason di pais y inkaregadus di idukason, prufesoris, administradoris y funsionárius di skola;
(viii) Prusedimentus pa konfirma y atualiza kontatus di emerjênsia di alunus, ku pusibilidadi di lista más di un psoa, y planus di kuidador alternativu; y
(ix) Un planu pa partilha kes prusedimentu li ku alunus y famílias na website di distritu skolar.

Dipôs di ser adotadu pa un distritu skolar, charter school ô skola kolaborativu, es pulítika y kes prusedimentu ki ta akonpanha-l ta konstitui planu skritu di rusposta a emerjênsia izijidu pa Lei.
Dipartamentu di Idukason Elementar y Sikundáriu, en konsulta ku Gabineti di Refujiadus y Imigrantis y Gabineti di Prokurador Jeral, ta lansa un modelu di formason rilasionadu ku inplementason di kes prusedimentu li. Skolas sta inkorajadu pa partilha es formason, dipôs di ser lansadu, ku jestoris y otus funsionáriu.

